Document ID: 31996R2426

KOMISSION ASETUS (EY) N:o 2426/96,
annettu 18 päivänä joulukuuta 1996,
jäsenvaltion lipun alla purjehtivien alusten piikkimakrillin kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2), ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien osalta vuodeksi 1996 vahvistettavista suurimmista sallituista saaliista ja niiden pyyntiä koskevista tietyistä edellytyksistä 22 päivänä joulukuuta 1995 annetussa neuvoston asetuksessa (EY) N:o 3074/95 (3), sellaisena kuin se on viimeksi muutettuna neuvoston asetuksella (EY) N:o 2366/96 (4), säädetään yhteisölle vuodeksi 1996 annetuista piikkimakrillin suurimpien sallittujen saaliiden osista,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan saavuttaneen yhteisölle annetun suurimman sallitun saaliin osan, ja
komissiolle toimitettujen tietojen mukaan jäsenvaltion lipun alla purjehtivien tai jäsenvaltiossa rekisteröityjen alusten piikkimakrillisaaliit ICES-alueiden V b (EY-alue), VI, VII, VIII a, b, d ja e, XII ja XIV vesillä ovat saavuttaneet yhteisölle vuodeksi 1996 annetun suurimman sallitun saaliin osan,
ON ANTANUT TÄMÄN ASETUKSEN:
1 artikla
Jäsenvaltion lipun alla purjehtivien tai jäsenvaltiossa rekisteröityjen alusten piikkimakrillisaaliiden ICES-alueiden V b (EY-alue), VI, VII, VIII a, b, d ja e, XII ja XIV vesillä katsotaan täyttäneen jäsenvaltiolle vuodeksi 1996 annetun suurimman sallitun saaliin osan.
Kielletään jäsenvaltion lipun alla purjehtivilta tai jäsenvaltiossa rekisteröidyiltä aluksilta piikkimakrillin kalastus ICES-alueiden V b (EY-alue), VI, VII, VIII a, b, d ja e, XII ja XIV vesillä sekä edellä mainittujen alusten tämän asetuksen voimaantulopäivän jälkeen pyytämän piikkimakrillikannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1996.

Labels: 8
18
6